אום אל-כלאב

אום אל-כלאב (בערבית: أُم الكِلاب) הוא כפר בדרום רצועת עזה, בנפת ח'אן יונס, קרוב לרפיח. בכפר כ-1,000 תושבים, רובם בדואים בני שבט התראבין. בדואים אלה הם פליטים ממלחמת תש"ח. הם התגוררו בנגב לפני קום מדינת ישראל, ובמהלך המלחמה ברחו מאזוריהם יחד עם נסיגת הצבא המצרי מן הנגב, והתמקמו ברצועה באזורים הקרובים ביותר לאזורם השבטי.

בדו"ח של הקרן לחקר ארץ ישראל משנת 1885 נכתב שאום אל-כלאב היא אתר כפרי המיושב בבני שבט התראבין, יש בו שבעה בורות מים, ונמצאו בו כלי חרס עתיקים מאבן חול.

הערות שוליים

רצועת עזה: כפרים
נפת ח'אן יונס